У 1854 г. Сноў перайшоў ад Рдултоўскіх ва ўласнасць баронаў Гарцінгаў, якім належаў да пачатку Другой сусветнай вайны ў 1939 г. Станам на 1861 год у Снове было 45 двароў, царква, сінагога, цагельня, у 1865годзе адкрылася царкоўнапрыходская школа. Пасля падаўлення Студзеньскаг паўстання 1863—1864 расійскія ўлады гвалтоўна перарабілі касцёл у царкву Маскоўскага патрыярхату. Паводле вынікаў перапісу (1897) у "Горным Снове" было 91 жыхароў, 19 двароў, бровар (заснаваны ў 1891), капліца, у "Дольным Снове" (да 1939 г. таксама называўся "Сінілава") — 70 жыхароў, 16 двароў, бровар, сыраварня.